Diari Oficial de la Generalitat Valenciana


Sumari del DOGV 8014, del 04-04-2017 (2017/2676)

DECRET 33/2017, de 10 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Operacions de Laboratori.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/03/10/33/dof/vci/html**

### Dades del document

Número de DOGV
:   8014

Data del DOGV
:   04-04-2017

Secció del DOGV
:   I. DISPOSICIONS GENERALS

Número del document
:   2017/2676


Data del document
:   10-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 33/2017, de 10 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Operacions de Laboratori. [2017/2676]  
Índex  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional: Formació en centres de treball  
Article 5. Espais i equipament  
Article 6. Professorat  
Article 7. Docència en anglès  
Article 8. Autonomia dels centres  
Article 9. Requisits dels centres per a impartir aquestes ensenyances  
Article 10. Avaluació, promoció i acreditació  
Article 11. Adaptació als distints tipus i persones destinatàries de l'oferta educativa  
Disposició addicional primera. Calendari d'implantació  
Disposició addicional segona. Autorització de centres docents  
Disposició addicional tercera. Requisits del professorat de centres privats o de centres públics de titularitat diferent de l'administració educativa  
Disposició addicional quarta. Incidència pressupostària  
Disposició transitòria única. Procés de transició i drets de l'alumnat que curse el cicle formatiu establert per a l'obtenció del títol de Tècnic/a en Laboratori, emparat per la Llei orgànica 1/1990, de 3 d'octubre, d'ordenació general del sistema educatiu  
  
Disposició derogatòria única. Derogació normativa  
Disposició final primera. Aplicació i desenvolupament  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals  
Annex III. Professorat  
Annex IV. Currículum mòduls professionals: Anglés tècnic I-M i II-M  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana estableix, en l'article 53, que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposen l'article vint-i-set de la Constitució Espanyola i les lleis orgàniques que, d'acord amb l'apartat u del seu article huitanta-u, la despleguen.  
Una vegada aprovat i publicat en el Boletín Oficial del Estado el Reial decret 554/2012, de 23 de març, pel qual s'estableix el títol de Tècnic en Operacions de Laboratori i se'n fixen les ensenyances mínimes, els continguts bàsics de les quals representen el 55 per cent de la duració total del currículum d'aquest cicle formatiu, establida en 2.000 hores, en virtut del que disposa l'article 10 apartats 1 i 2 de la Llei orgànica 5/2002, de 19 de juny, de les qualificacions i de la formació professional, en els articles 6.2, 6.3, 39.4 i 39.6 de la Llei orgànica 2/2006, de 3 de maig, d'educació (LOE), i en el capítol I del títol I del Reial decret 1147/2011, de 29 de juliol, pel qual s'estableix l'ordenació de la formació professional del sistema educatiu, és procedent, tenint en compte els aspectes definits en la normativa anteriorment mencionada, establir el currículum complet d'aquestes noves ensenyances de formació professional inicial vinculades al títol esmentat en l'àmbit d'aquesta comunitat autònoma, ampliant i contextualitzant els continguts dels mòduls professionals i respectant el seu perfil professional.  
  
En la definició d'aquest currículum s'han tingut en compte les característiques educatives, així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjudici a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les qualificacions i de la formació professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic/a en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels serveis de prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, oït el Consell Valencià de Formació Professional, a proposta del conseller d'Educació, Investigació, Cultura i Esport, amb el preceptiu dictamen del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, i amb la deliberació prèvia del Consell en la reunió del dia 10 de març de 2017,  
  
  
DECRETE  
  
Article 1. Objecte i àmbit d'aplicació  
1. Aquest decret té per objecte establir el currículum del cicle formatiu de grau mitjà vinculat al títol de Tècnic/a en Operacions de Laboratori, tenint en compte les característiques socioproductives, laborals i educatives de la Comunitat Valenciana. A aquest efecte, la identificació del títol, el perfil professional que expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es defineixen en el títol de Tècnic/a en Operacions de Laboratori, determinat en el Reial decret 554/2012, de 23 de març, pel qual s'estableix l'esmentat títol i les seues ensenyances mínimes.  
  
2. El que disposa aquest decret serà aplicable en els centres docents que desenvolupen les ensenyances del cicle formatiu de grau mitjà de Tècnic/a en Operacions de Laboratori, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius dels esmentats mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'estableixen per a cada un en el Reial decret 554/2012, de 23 de març.  
3. Els continguts i la càrrega lectiva completa d'aquests mòduls professionals s'estableixen en l'annex I d'aquest decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'aquest decret.  
  
Article 4. Mòdul professional: Formació en centres de treball  
El mòdul professional de Formació en centres de treball es realitzarà, amb caràcter general, en el tercer trimestre del segon curs.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament de les ensenyances d'aquest cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establerts en l'annex V d'aquest decret.  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais esmentats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau mitjà Tècnic/a en Operacions de Laboratori esmentats en el punt 2 de l'article 2 d'aquest decret segons el que preveu la normativa estatal de caràcter bàsic, són els establerts actualment en l'annex III.A) del Reial decret 554/2012, de 23 de març, i en l'annex III d'aquest decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'anglès tècnic inclòs en l'article 7.  
2. A fi de garantir la qualitat d'aquestes ensenyances, per a poder impartir els mòduls professionals que conformen el cicle formatiu, el professorat dels centres docents no pertanyents a l'administració educativa ubicats en l'àmbit territorial de la Comunitat haurà de posseir la corresponent titulació acadèmica que es concreta en l'annex VI d'aquest decret, i a més acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
  
Article 7. Docència en anglès  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conèixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals que componen la totalitat del cicle formatiu.  
2. Aquests mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglès d'acord amb la normativa aplicable a la Comunitat Valenciana. A fi de garantir que l'ensenyament en anglès s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos, i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la complexitat més gran que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en dues hores setmanals per al mòdul que s'impartisca en el primer curs i dues hores per al que s'impartisca durant el segon curs. A més, el professorat que impartisca els esmentats mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenvoluparan el currículum del cicle formatiu incloent un mòdul d'anglès tècnic en cada curs acadèmic, la llengua vehicular del qual serà l'anglès, amb una càrrega horària de dues hores setmanals en el primer curs i dues hores setmanals en el segon curs. El currículum d'aquests mòduls d'anglès tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establerts en aquest decret, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en aquestes ensenyances de formació professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquestes ensenyances de formació professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquestes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic/a en Operacions de Laboratori, s'ajustaran al que estableix la Llei orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que estableix el Reial decret 554/2012, de 23 de març i normes que el despleguen.  
  
Article 10. Avaluació, promoció i acreditació  
Per a l'avaluació, promoció i acreditació de la formació establerta en aquest decret caldrà ajustar-se a les normes que expressament dicte la conselleria amb competències en aquestes ensenyances de formació professional.  
  
Article 11. Adaptació als distints tipus i persones destinatàries de l'oferta educativa  
La conselleria amb competències en aquestes ensenyances de formació professional podrà realitzar ofertes formatives d'aquest cicle formatiu adaptades a les necessitats específiques de col·lectius desfavorits o amb risc d'exclusió social, i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques de les persones destinatàries.  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació d'aquest decret tindrà lloc a partir del curs escolar 2015-2016, per a les ensenyances (mòduls professionals) seqüenciades en el curs primer de l'annex II d'aquest decret i en el curs 2016-2017, per a les ensenyances (mòduls professionals) seqüenciades en el segon curs de l'esmentat annex II. Simultàniament, en els mateixos cursos acadèmics, deixaran d'impartir-se les corresponents al primer i segon cursos de les ensenyances establertes per a l'obtenció del títol de Tècnic/a en Laboratori, emparat per la Llei orgànica 1/1990, de 3 d'octubre, d'ordenació general del sistema educatiu (LOGSE).  
  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'aquest decret, tinguen autoritzades ensenyances conduents a l'obtenció del títol de Tècnic/a en Laboratori, emparat per la LOGSE, queden autoritzats per a impartir les ensenyances conduents a l'obtenció del títol de Tècnic/a en Operacions de Laboratori, emparat per la LOE.  
  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest decret, no tinga els requisits acadèmics exigits en l'article 6 d'aquest decret podrà impartir els corresponents mòduls professionals que conformen aquest currículum si es troba en algun dels supòsits següents:  
a) Professorat que haja impartit docència als centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor d'aquest decret, en el mateix mòdul professional inclòs en un cicle formatiu emparat per la LOGSE que siga objecte de la convalidació establerta en l'annex IV del Reial decret 554/2012, de 23 de març. L'acreditació docent corresponent podrà sol·licitar-se durant un any a l'entrada en vigor d'aquest decret.  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establerta en aquesta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a o b) d'aquesta disposició addicional.  
La persona titular de la direcció territorial, amb un informe previ del seu servei d'Inspecció Educativa, elevarà proposta de resolució davant de l'òrgan administratiu competent en matèria d'ordenació d'aquestes ensenyances de formació professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada en el termini d'un mes des de la seua notificació davant de la secretaria autonòmica de la qual depenga l'esmentat òrgan administratiu competent, aspecte que haurà de constar en l'esmentada resolució. Aquestes resolucions quedaran inscrites en un registre creat a aquest efecte.  
  
Quarta. Incidència pressupostària  
La implementació i desenvolupament d'aquest decret haurà de ser atès amb els mitjans personals i materials de la conselleria competent en aquestes ensenyances de formació professional, en la quantia que prevegen els corresponents pressupostos anuals.  
  
  
DISPOSICIÓ TRANSITÒRIA  
  
Única. Procés de transició i drets de l'alumnat que curse el cicle formatiu establert per a l'obtenció del títol de Tècnic/a en Laboratori, emparat per la Llei orgànica 1/1990, de 3 d'octubre, d'ordenació general del sistema educatiu (LOGSE).  
1. L'alumnat que, en finalitzar el curs escolar 2014/2015, complisca les condicions requerides per a cursar les ensenyances del segon curs del títol de Tècnic/a en Laboratori emparat per la LOGSE, i que no haja superat algun dels mòduls professionals del primer curs del corresponent cicle formatiu les ensenyances del qual se substitueixen d'acord amb el que s'ha indicat en la disposició addicional primera d'aquest decret, disposarà de dues convocatòries en cada un dels dos anys successius per a poder superar els esmentats mòduls professionals, sempre amb el límit màxim de convocatòries pendents de realitzar per la persona interessada, que estableix la normativa vigent en cada un dels règims d'impartició de les ensenyances de formació professional.  
Transcorregut l'esmentat període, en el curs escolar 2017/2018, se li aplicaran les convalidacions, per als mòduls superats, establertes en l'article 14 del Reial decret 554/2012, de 23 de març, pel qual s'estableix el títol de Tècnic en Operacions de Laboratori o norma bàsica que el substituïsca, regulat per la Llei orgànica 2/2006.  
2. A l'alumnat que, en finalitzar el curs escolar 2014/2015, no complisca les condicions requerides per a cursar les ensenyances del segon curs del títol de Tècnic/a en Laboratori, emparats per la LOGSE, se li aplicaran les convalidacions establertes en l'article 14 del Reial decret 554/2012, de 23 de març, pel qual s'estableix el títol de Tècnic en Operacions de Laboratori, o norma bàsica que el substituïsca regulat per la LOE.  
3. L'alumnat que, en finalitzar el curs escolar 2015/2016, no complisca, per no haver superat el mòdul professional de Formació en centres de treball, les condicions requerides per a obtindre el títol de Tècnic/a en Laboratori emparat per la LOGSE, disposarà d'una convocatòria en el següent curs escolar per a poder superar l'esmentat mòdul professional, sempre amb el límit màxim de convocatòries pendents de realitzar per la persona interessada, que estableix la normativa vigent en cada un dels règims d'impartició de les ensenyances de formació professional. A l'alumnat que, transcorregut l'esmentat període, no haja obtingut el corresponent títol, se li aplicaran les convalidacions, per als mòduls superats, establertes en l'article 14 del Reial decret 554/2012 regulat per la Llei orgànica 2/2006.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquesta norma.  
  
DISPOSICIONS FINALS  
  
Primera. Aplicació i desenvolupament  
S'autoritza a qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i el desenvolupament d'allò que disposa aquest decret.  
  
Segona. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes es produiran a partir de l'inici dels processos d'escolarització del curs 2015-2016.  
  
València, 10 de març de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
ANNEX I  
Mòduls professionals  
  
1. Mòdul professional: Química aplicada.  
Codi: 1249  
Duració: 256 hores  
Continguts:  
a) Caracterització dels elements i compostos químics:  
Principis de la teoria atomicomolecular. Hipòtesi d'Avogrado. Mol.  
  
Lleis dels gasos perfectes.  
Massa atòmica i massa molecular.  
Àtom i models atòmics. Nombres quàntics. Estructura electrònica.  
  
Tipus d'elements químics. Ordenació dels elements en el sistema periòdic. La taula periòdica.  
Propietats periòdiques: radi atòmic i iònic, potencial de ionització, electronegativitat i afinitat electrònica.  
Nomenclatura i formulació inorgànica.  
Enllaç químic. Tipus d'enllaç. Enllaç iònic, covalent i metàl·lic. Propietats dels compostos iònics, covalents i metàl·lics.  
b) Classificació de les funcions orgàniques:  
Estructura i propietats de l'àtom de carboni. Compostos orgànics.  
  
Nomenclatura i formulació orgànica: d'hidrocarburs, funcions oxigenades (aldehids, cetones, àcid, èster i èter) i nitrogenades (amina i amida).  
Enllaços de carboni. Enllaços simples, dobles i triples. Isomeria.  
Anàlisi de les principals funcions orgàniques. Propietats físiques i químiques per a la seua identificació.  
Principals reaccions orgàniques: addició, substitució, eliminació, halogenació i altres.  
c) Preparació de mescles i dissolucions:  
Dissolucions: concentració, solut, dissolvent, saturació i solubilitat.  
  
Propietats de les dissolucions.  
Càlcul de concentracions. Unitats més comunes per a expressar la concentració.  
Mesures de masses i volums. Materials i equips utilitzats. Concepte d'error, precisió i exactitud en la mesura.  
Preparació de dissolucions. Equips de preparació de dissolucions. Etiquetatge, identificació, conservació.  
Valoració de dissolucions. Aplicacions pràctiques.  
Substàncies patró. Factorització de dissolucions amb patrons primaris.  
Normes de qualitat, de salut laboral i de protecció ambiental en la preparació de dissolucions.  
Incidència de l'orde i neteja durant les fases del procés.  
d) Definició de les reaccions químiques:  
Llei de Lavoisier. Reaccions químiques.  
Estequiometria. Reactiu limitant. Rendiment d'una reacció.  
Ajust d'una reacció química.  
Equilibri químic. Factors que influïxen en l'equilibri: principi de Le Chatelier. Tipus d'equilibris: àcid-base, precipitació i reducció-oxidació.  
  
Velocitat de reacció. Factors que influïxen en la velocitat de reacció.  
  
Termoquímica. Reaccions endotèrmiques i exotèrmiques.  
Electroquímica.  
e) Caracterització dels processos de producció química:  
Química del laboratori i química industrial. Estructura de la indústria química. Característiques. Productes químics més importants.  
El procés químic industrial. Processos de fabricació més usuals en la indústria química. Química orgànica, inorgànica i farmàcia, entre altres.  
Indústria química i el medi ambient.  
Diagrames de flux d'un procés productiu tipus de l'entorn geogràfic industrial. Simbologia.  
Processos continus i discontinus.  
Elements més significatius d'un procés químic. Equips industrials.  
  
Procés d'obtenció d'un producte de síntesi senzilla a escala de laboratori.  
  
2. Mòdul professional: Mostreig i operacions unitàries de laboratori:  
  
Codi: 1250  
Duració: 160  
Continguts:  
a) Presa de mostres:  
Problema analític. Etapes implicades en la resolució d'un problema analític.  
Mostra. Mostra representativa. Implicacions del mostreig en el conjunt de l'anàlisi.  
Pla de mostreig.  
Consideracions estadístiques: grandària i nombre de mostres.  
Tipus de mostreig.  
Establiment de punts de mostreig.  
Presa de mostres: tècniques de presa de mostres.  
Procediment normalitzat de mostreig.  
Normes oficials per a la realització de preses de mostra.  
Manipulació, conservació, transport i emmagatzematge de la mostra.  
Preparació de material i equips de mostreig.  
Maneig i manteniment de material i equips de mostreig.  
Assajos in situ.  
Fonts d'error en la presa i manipulació de mostra.  
b) Condicionament de la mostra:  
Mòlta. Tipus de molins. Aplicacions. Procediment.  
Homogeneïtzació. Fonament de la tècnica. Tipus. Aplicacions. Equips. Procediment.  
Dissolució. Reactius aquosos. Descomposició amb sòlids fosos.  
  
Mineralització. Mineralització seca. Mineralització humida: a alta pressió i amb microones.  
c) Realització d'operacions mecàniques en la mostra:  
Tamisatge. Fonament de la tècnica. Aplicacions. Equips. Procediment.  
Filtració. Fonament de la tècnica. Tipus. Aplicacions. Equips. Procediment.  
Decantació. Fonament de la tècnica. Tipus. Aplicacions. Equips. Procediment.  
Centrifugació. Fonament de la tècnica. Tipus. Aplicacions. Equips. Procediment.  
d) Realització d'operacions tèrmiques en la mostra:  
Destil·lació. Fonament de la tècnica. Tipus. Aplicacions. Equips. Procediment.  
Evaporació. Fonament de la tècnica. Aplicacions. Material. Procediment.  
Assecament. Fonament de la tècnica. Tipus. Aplicacions. Equips. Agents dessecants. Procediment.  
Cristal·lització. Fonament. Aplicacions. Material. Procediment. Recristal·lització.  
Liofilització. Fonament de la tècnica. Tipus. Aplicacions. Equips. Procediment.  
e) Realització d'operacions difusionals:  
Extracció. Fonament de la tècnica. Tipus. Aplicacions. Equips. Procediment.  
Adsorció. Fonament de la tècnica. Tipus. Aplicacions. Equips. Procediment.  
Absorció. Fonament de la tècnica. Tipus. Aplicacions. Equips. Procediment.  
Intercanvi iònic. Fonament. Resines. Regeneració.  
Osmosi. Fonament de la tècnica. Tipus. Aplicacions. Equips. Procediment.  
  
3. Mòdul professional: Proves fisicoquímiques.  
Codi: 1251  
Duració: 160 hores  
Continguts:  
a) Caracterització de la matèria:  
Laboratori d'assajos fisicoquímics: materials, equips i instal·lacions. Organització i documentació tècnica.  
Manteniment del laboratori: instal·lacions i equips bàsics. Riscos associats. Seguretat en les activitats de funcionament.  
Normes ambientals del laboratori i classificació de residus.  
Mètodes d'organització del treball.  
Magnituds físiques: propietats. Magnituds fonamentals i derivades.  
  
Instruments de mesura: Elements. Mesurament i calibratge. Patrons.  
  
Errors de mesura.  
Calibre i micròmetre: maneig. Mesura d'espessors. Realització de pràctiques de mesura i càlcul d'errors.  
Estructura de la matèria. Estats d'agregació. Propietats.  
L'enllaç en sòlids, líquids i gasos.  
Propietats físiques: densitat, tèrmiques, elèctriques i magnètiques.  
Diagrama de canvis d'estat: propietats derivades.  
Propietats col·ligatives de les dissolucions.  
Propietats de l'estat líquid: viscositat i tensió superficial.  
Propietats òptiques. Isomeria  
b) Determinació de propietats físiques de la matèria:  
Mètodes de determinació de densitats de líquids i sòlids. Definició de densitat i pes específic. Tipus i unitats. Realització experimental.  
  
Influència de la temperatura en la densitat de líquids.  
Determinació de densitats de líquids amb densímetres i picnòmetres. Pesada diferencial. Altres mètodes.  
Mètodes de determinació de densitats de sòlids: picnòmetre, balança hidrostàtica, balança i proveta. Altres mètodes.  
Càlcul teòric de la densitat d'un sòlid cristal·lí.  
Densitat de sòlids en gra: densitat a granel, densitat aparent i densitat real.  
Determinació de la densitat de gasos. Lleis generals dels gasos ideals: determinació experimental. Càlcul teòric en condicions normals i experimentals.  
Desviacions dels gasos reals. Equació de Van der Waals.  
Liquació de gasos. Punt crític.  
Determinació de propietats tèrmiques: definició, sistemes de mesura i unitats. Procediments normalitzats per a la determinació experimental.  
  
Obtenció experimental dels paràmetres tèrmics en substàncies. Coeficient de dilatació tèrmica de gasos. Conductivitat tèrmica. Calor específica d'un material. Coeficient de dilatació lineal. Potència calorífica de combustibles. Resistència al xoc tèrmic.  
Variables que influïxen en el coeficient de difusió.  
Propietats elèctriques: conductivitat i resistivitat. Unitats. Classificació dels materials segons la seua resistència.  
Mètodes de determinació de la conductivitat elèctrica.  
Influència de la temperatura.  
Superconductivitat.  
Aplicació dels materials segons la seua conductivitat elèctrica.  
Propietats magnètiques. Magnetisme, camps i magnituds. Tipus de magnetisme. Classificació dels materials pel seu comportament en el camp magnètic.  
Realització experimental de proves de magnetisme: Equips. Procediments normalitzats.  
Materials magnètics i les seues aplicacions.  
Efecte de la temperatura en el ferromagnetisme.  
Equip utilitzat en els assajos: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
c) Determinació de propietats de la matèria associades als canvis d'estat:  
Propietats de canvi d'estat: equilibri líquid-vapor, equilibri sòlid-líquid i equilibri sòlid-vapor. Definició de les propietats associades.  
  
Regla de les fases de Gibbs. Equilibri en sistemes d'un component. Diagrama de fases de l'aigua.  
Obtenció experimental del diagrama de canvis d'estat de l'aigua a distintes pressions, i de les propietats derivades.  
Determinació de punts d'ebullició i de congelació. Calor de vaporització de l'aigua. Calor de fusió del gel.  
Aplicació de la sublimació a la purificació de substàncies.  
Equip utilitzat en els assajos: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
d) Determinació de les propietats col·ligatives de la matèria:  
Dissolucions en estat gasós, líquid i sòlid.  
Llei de Henry.  
Definició de pressió de vapor, punt d'ebullició, punt de solidificació i de congelació, i pressió osmòtica.  
Aplicació de les propietats col·ligatives a la determinació de pesos moleculars per ebullioscòpia i crioscòpia. Tècniques d'assaig. Procediments.  
Lleis aplicades al punt d'ebullició de dissolucions concentrades.  
  
Pressió de vapor: Llei de Raoult. Dissolucions amb solut no volàtil.  
Aplicacions de la Llei de Raoult en l'anàlisi de la puresa de substàncies.  
Diagrames d'equilibri vapor-líquid.  
Diagrames de solubilitat i llei de repartiment.  
Obtenció experimental de diagrames d'equilibri i solubilitat.  
Pressió osmòtica. Equació de Van't Hoff. Determinació de pesos moleculars.  
Equip utilitzat en els assajos: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
e) Mesurament de propietats de líquids:  
Característiques i propietats dels líquids:  
Viscositat: definició, unitats i tipus. Variació amb la temperatura.  
  
Tensió superficial: definició, unitats i equacions d'aplicació. Equació de Young-Laplace.  
Lleis de la viscositat: Llei de Poiseuille. Equació de Hagen-Poiseuille. Llei de Stokes. Fluïdesa.  
Aplicació experimental de mètodes de determinació de viscositats: tècniques d'assaig segons les característiques dels líquids.  
Determinació de la viscositat. Ostwald d'un líquid transparent. Engler. Höppler. Saybolt. Ford; o altres equips equivalents.  
Altres mètodes de determinació de viscositat.  
Diferenciació de productes per viscositat rotacional.  
Determinació de la tensió superficial: tècniques de determinació. Procediments normalitzats. Equip.  
Variació de la tensió superficial amb la temperatura.  
Llei de Jurin.  
Mètodes de determinació de la tensió superficial: bambolla, anell o tensiòmetre, pes d'una gota i elevació capil·lar.  
Equip utilitzat en els assajos: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
f) Mesurament de propietats òptiques:  
Naturalesa i propagació de la llum. Refracció i reflexió. Angle límit.  
  
Refractòmetres: tipus, components i recorregut òptic.  
Mesura de l'índex de refracció: substàncies pures. Variació amb la concentració. Variació amb la temperatura.  
Factors que influïxen en l'índex de refracció.  
Llei de Snell per a caracterització de substàncies.  
Transmissió de la llum.  
Aplicació de la reflectivitat en química orgànica.  
Llum polaritzada. Substàncies òpticament actives. Isomeria òptica.  
Rotació específica: factors que influïxen.  
Polarímetres: components i tipus. Polaritzadors. Fonts de llum.  
Mesura de l'índex de rotació específica. Variació amb la temperatura.  
Inversió de la sacarosa.  
Opacitat: conceptes bàsics. Tipus d'opacímetres. Aplicacions. Mesura de l'opacitat.  
Determinació de l'opacitat de gasos de combustió.  
Turbidimetria i nefelometria: conceptes bàsics. Diferències. Mesura de la turbiditat de l'aigua. Altres aplicacions.  
Equip utilitzat en els assajos: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
  
4. Mòdul professional: Servicis auxiliars en el laboratori.  
Codi: 1252  
Duració: 44 hores  
Continguts:  
a) Caracterització d'equips i instal·lacions auxiliars d'un laboratori:  
  
Serveis auxiliars en un laboratori. Definició. La seua importància en l'activitat d'un laboratori.  
Descripció dels equips i instal·lacions auxiliars.  
Funcionalitat dels equips, instal·lacions auxiliars i elements constituents.  
Interpretació de diagrames i esquemes d'equips i instal·lacions auxiliars. Codi de colors i simbologia aplicats a equips, aparells i instal·lacions d'un laboratori.  
Normativa i mesures de seguretat i de prevenció de riscos laborals.  
  
b) Operacions amb els equips i instal·lacions d'aigua:  
L'aigua en la naturalesa: cicle de l'aigua.  
Necessitat de l'aigua en els processos de laboratori.  
Tipus d'aigües per al laboratori. Aigua milli-Q.  
Tractament d'aigües en el laboratori:  
Separació de sòlids en suspensió.  
Separació de ions dissolts: desmineralització.  
Separació d'impureses gasoses.  
Destil·lació.  
Nanofiltració.  
Osmosi inversa i tractaments combinats d'osmosi i resines d'intercanvi.  
L'aigua com a efluent. Tractaments.  
Determinació de paràmetres. Paràmetres físics, fisicoquímics, químics, biològics i microbiològics de l'aigua. Unitats. Instruments de mesura.  
Equips i instal·lacions de tractament d'aigües. Posada en marxa i parada.  
Manteniment de primer nivell dels equips i instal·lacions de tractament d'aigües.  
Procediments d'orde i neteja en els equips de tractament d'aigües.  
  
Normativa de seguretat, de prevenció de riscos laborals i de protecció ambiental.  
c) Operacions amb les instal·lacions de subministrament de gasos:  
Composició, característiques i propietats de l'aire i altres gasos utilitzats en el laboratori.  
Determinació de paràmetres. Pressió. Relació entre pressió, volum i temperatura. Instruments de mesura.  
Sistemes d'impulsió de gasos. Tipus de compressors.  
Operacions de transport i distribució de gasos. Equips i instal·lacions de subministrament de gasos. Característiques, instal·lació i accessoris (vàlvules i canonades, entre altres).  
Posada en marxa i parada.  
Manteniment de primer nivell dels equips i instal·lacions de subministrament de gasos.  
Procediments d'orde i neteja en les instal·lacions i equips de subministrament de gasos.  
Normativa de seguretat, de prevenció de riscos laborals i de protecció ambiental.  
d) Operacions amb les instal·lacions de producció de buit:  
Sistemes de buit. Producció de buit.  
Determinació de paràmetres. Instruments de mesura.  
Equips i instal·lacions de producció de buit. Bombes de buit.  
Posada en marxa i parada.  
Manteniment de primer nivell dels equips i instal·lacions de producció de buit.  
Procediments d'orde i neteja en les instal·lacions de producció de buit.  
Normativa de seguretat, de prevenció de riscos laborals i de protecció ambiental.  
e) Operacions amb els sistemes de calefacció i refrigeració:  
Conceptes i unitats de calor i temperatura. Instruments de mesura. Transmissió de calor.  
Sistemes de generació de calor en un laboratori. Tipus. Equips i instal·lacions de calor en un laboratori. Accessoris.  
Sistemes de refrigeració. Descripció. Equips i instal·lacions.  
Posada en marxa i parada dels sistemes de calefacció i refrigeració d'un laboratori.  
Manteniment de primer nivell dels equips i instal·lacions de producció de calor i fred.  
Procediments d'orde i neteja en els equips de generació de calor i fred.  
Normativa de seguretat, de prevenció de riscos laborals i de protecció ambiental.  
  
5. Mòdul professional: Seguretat i organització en el laboratori.  
Codi: 1253  
Duració: 128 hores  
Continguts:  
a) Realització d'actuacions en casos de risc o emergència simulada:  
  
Normativa de prevenció de riscos.  
Accidents en el laboratori: cremades (tèrmiques, químiques i elèctriques), inhalació de productes químics, ingestió de productes químics, traumatismes i ferides.  
Primers auxilis en cas d'accident en el laboratori. Valoració primària i secundària.  
Farmaciola de primers auxilis.  
Manipulació de càrregues.  
Fitxa de seguretat (FDS): identificació de la substància, composició i informació sobre els components, grau de perillositat, mesures de protecció, mode d'utilització, consells d'emmagatzematge, primers auxilis, mesures contra incendi i informació relativa al transport.  
  
Plans d'emergència.  
Activació d'una emergència.  
Actuacions davant d'una emergència. Punt de reunió. Zona de concentració.  
Característiques del foc. Factors del foc.  
Classificació del foc.  
Prevenció i mitjans d'extinció.  
Mitjans de protecció contra incendis. Mantes ignífugues  
Mitjans d'extinció d'incendis: dispersió, refredament, sufocació, inhibició.  
Agents extintors.  
Explosions.  
Maneig d'extintors portàtils.  
b) Aplicació de normes de seguretat:  
Normes de compliment obligatori per al treball en el laboratori.  
Vestimenta i hàbits de treball.  
Equips de protecció individual (EPI). Ulleres, guants i bata. Protecció auditiva. Protecció vies respiratòries.  
Requisits que han de complir els EPI.  
Condicions d'ús dels EPI.  
Equips de protecció col·lectiva: banyera ocular, dutxes d'emergència, ventilació, alarmes, manta ignífuga, il·luminació de seguretat, campanes, vitrines i extintors.  
Classificació de substàncies i preparats: explosius, comburents, inflamables, tòxics, corrosius, sensibilitzants, irritants, carcinògens, mutàgens, tòxics per a la reproducció i perillosos per al medi ambient.  
  
Pictogrames.  
Frases de perill H i prudència P.  
Aplicació de normes de seguretat en el laboratori.  
Prevenció i protecció en operacions bàsiques de laboratori.  
Prevenció i protecció per a productes químics.  
Prevenció i protecció en equips a pressió.  
Prevenció i protecció en gasos a pressió.  
Prevenció i protecció en radiacions ionitzants.  
Prevenció i protecció en radiacions no ionitzants.  
c) Identificació de contaminants ambientals:  
Normes de protecció ambiental.  
Equips de mesura de contaminants.  
Mesura de contaminants ambientals en el laboratori: mesures en l'origen, mesures en el mitjà de propagació i mesures sobre el receptor.  
  
Avaluació de l'exposició a agents químics: exposició màxima permissible.  
Efectes sobre la salut dels contaminants: corrosius, irritants, neumoconiòtics, asfixiants, anestèsics i narcòtics, sensibilitzants, cancerígens mutàgens o teratògens i sistèmics.  
Tècniques de tractament de contaminants.  
Identificació dels contaminants: químics, físics, biològics.  
Classificació d'agents biològics.  
Vies d'entrada en l'organisme.  
Tipus de contaminants: emissions gasoses, aigües residuals i residus sòlids.  
Avaluació de l'exposició.  
Contaminació de l'atmosfera d'un laboratori.  
Tècniques de protecció i prevenció mediambiental.  
Plans d'emergència per contaminació ambiental.  
d) Gestió dels residus del laboratori:  
Normativa sobre residus.  
Efectes i riscos de les fugues.  
Tractament de fugues. Procediments generals per a substàncies inflamables, àcids i bases. Procediments específics per a mercuri.  
Abocaments en el laboratori. Abocaments al clavegueram.  
Classificació general dels residus.  
Classificació dels residus químics.  
Gestió de residus.  
Procediments d'eliminació de residus.  
Procediments de recuperació de residus.  
Mesures de minimització de residus.  
Emmagatzematge de residus: temporal o final.  
Freqüència d'eliminació de residus.  
Transport intern de residus.  
Recollida selectiva en el laboratori. Pautes d'un pla de recollida selectiva.  
Documents de gestió de residus.  
e) Aplicació de protocols de gestió de qualitat:  
Concepte de qualitat.  
Normes de qualitat.  
Bones pràctiques en el laboratori.  
Bones pràctiques en la utilització de recursos.  
Bones pràctiques en el maneig de residus.  
Bones pràctiques ambientals.  
Normes ISO.  
Documents del sistema de qualitat.  
Auditoria i avaluació de qualitat.  
Responsabilitat d'acord amb el sistema de qualitat.  
Aplicació de sistemes de gestió de qualitat.  
Acreditació de laboratoris.  
f) Registre de documentació del laboratori:  
Informació de laboratori: manuals d'ús i llibres.  
Documentació de l'activitat del laboratori: registres de manteniment, registre de compres i registre d'existències.  
Metodologia d'elaboració d'informe. Estructura d'un informe.  
Sistemes informàtics de gestió de dades.  
Sistemes informàtics de tractament i comunicació de dades.  
Corbes de calibratge. Equació de regressió. Mètode de mínims quadrats.  
Mètodes estadístics per a la fiabilitat de dades: mitjana, desviació, càlcul d'incertesa i mètodes de rebuig de dades.  
Confidencialitat en el tractament dels resultats.  
  
6. Mòdul professional: Tècniques bàsiques de microbiologia i bioquímica.  
Codi 1254  
Duració: 154 hores  
Continguts:  
a) Caracterització de microorganismes segons la seua estructura i comportament:  
Introducció a l'estudi de la microbiologia.  
Concepte de microbi.  
Característiques generals de la cèl·lula procariota.  
Estructura del bacteri.  
Classificació dels bacteris: forma i grandària. Cocs, bacils, espirils i vibris. Nutrició. Respiració.  
Bacteris patògens. Tipus de malalties que produïxen.  
Bacteris d'interès industrial.  
Fermentació.  
Fongs. Tipus de fongs i malalties que produïxen.  
Virus. Tipus de virus i malalties que produïxen.  
b) Caracterització d'instal·lacions i equips:  
El laboratori de microbiologia.  
Seguretat i organització del laboratori microbiològic.  
Aparells, instruments i productes d'ús més freqüent en el laboratori de microbiologia.  
Esquemes de les fases de treball en el laboratori.  
Riscos biològics.  
Barreres tècniques i equips de contenció de microorganismes destinats a protegir el personal i evitar la seua difusió.  
Prevenció de les possibles infeccions que es poden adquirir en el laboratori.  
Normes legals vigents de seguretat per a eliminar els residus de materials biològics.  
c) Maneig del microscopi:  
Microscòpia. El microscopi òptic compost.  
Tipus de lupes i microscopis.  
Maneig del microscopi: augments, contrast i resolucions  
Tècniques d'observació microscòpica.  
Microscòpia de camp fosc i camp lluminós.  
Microscòpia de contrast de fase.  
Microscòpia de fluorescència.  
Normes, ús, manteniment i parts fonamentals del microscopi òptic.  
  
Equips i materials de laboratori utilitzats en microscòpia.  
Identificació i classificació dels microorganismes per mitjà del microscopi.  
Aplicacions de la microscòpia.  
Accessoris de pressa d'imatges aplicats a la microscòpia.  
d) Preparació de mostres microbiològiques:  
Material utilitzat en la presa de mostres microbiològiques.  
Tècniques de neteja i esterilitat.  
Tècniques de presa de mostra microbiològiques: mostres líquides i sòlides.  
Transport, conservació i emmagatzematge de la mostra.  
Protocols de treball establits per al maneig de mostres microbiològiques.  
Preparacions de les mostres per a la seua observació en el microscopi.  
Preparacions en fresc.  
Realització d'un frotis bacterià i fixació.  
Tècniques d'ús d'un micròtom.  
Preparació de mitjans de cultiu.  
e) Aplicació de tècniques d'observació:  
Tècniques de sembra i inoculació: inoculació, mitjà líquid, mitjà sòlid, en placa i en tub.  
Aïllament:  
Tècnica en esgotament per estries.  
Tècnica de dilucions seriades.  
Sembra en anaerobiosi:  
Sembra en profunditat en plaques.  
Sembra en profunditat en tubs  
Incubació:  
Utilització de l'estufa d'incubació, controlant les condicions que afecten el cultiu: temps i temperatura.  
Realització de controls de les condicions d'incubació per a aïllar bacteris heterotròfics, termòfils i anaerobis.  
Creixement dels mitjans de cultiu.  
Tipus de tenyiments.  
Recompte de microorganismes. Càlcul del nombre més probable: NMP i expressió de resultats.  
Unitat formadora de colònies.  
Mètodes generals per a control microbiològic d'aigües.  
Mètodes generals per a control microbiològic d'aliments  
Sistemes comercials d'identificació de microorganismes.  
Registre i suport d'informes.  
f) Caracterització d'assajos en biomolècules:  
Biomolècules essencials. Hidrats de carboni, lípids, proteïnes i àcids nucleics.  
Característiques de les biomolècules.  
Estructura de les biomolècules.  
Funcions de les biomolècules.  
Assajos de caracterització de les principals biomolècules.  
Reactius dels assajos en biomolècules.  
Equips dels assajos en biomolècules.  
  
g) Aplicació de tècniques bioquímiques i de biologia molecular:  
Preparació de mostres de material biològic per a l'extracció de biomolècules.  
Fases del procés en l'extracció de proteïnes.  
Tècniques d'extracció de proteïnes: mètodes cromatogràfics: paper i capa fina, i mètodes electroforètics.  
Fases del procés en l'extracció d'àcids nucleics.  
Materials i reactius necessaris per a l'extracció.  
Calibratge i manteniment d'equips.  
Tècniques per a la determinació de proteïnes i àcids nucleics.  
Tècniques per a la determinació de proteïnes.: mètode de Folin-Fenol (Lowry), mètode de Coomassie (Bradford), mètode espectrofotomètric; o altres mètodes.  
Tècniques per a la visualització d'àcids nucleics: mètodes electroforètics.  
Tècniques per a la determinació de concentració i puresa d'àcids nucleics: espectrofotomètrics.  
Contaminants en l'extracció de proteïnes i àcids nucleics.  
Registre, etiquetatge i conservació dels productes extrets.  
Pautes de prevenció enfront de riscos biològics.  
Asèpsia i eliminació de residus en la manipulació de mostres biològiques.  
  
7. Mòdul professional: Operacions d'anàlisi química.  
Codi: 1255  
Duració: 176 hores  
Continguts:  
a) Identificació de tècniques per a anàlisi química:  
Tipus d'anàlisi. Anàlisi qualitativa i quantitativa. Escales de treball.  
  
Exactitud, precisió, sensibilitat i selectivitat en anàlisis químiques.  
  
Neteja del material.  
Calibratge d'aparells volumètrics.  
Mesures de masses i volums.  
Valoració de dissolucions. Patrons. Reactius indicadors.  
Planificació en la realització de les anàlisis químiques per a rendibilitzar el temps. Incidència de l'orde i neteja durant les fases del procés.  
  
Paràmetres instrumentals. Corbes de calibratge. Rang de linealitat.  
  
Interpolació. Maneig d'aplicacions informàtiques.  
Metodologia d'elaboració d'informes. Confidencialitat en el tractament dels resultats.  
Compliment de normes de qualitat, salut laboral i protecció ambiental.  
b) Realització de volumetries:  
Procediment general. Càlculs.  
Volumetries àcid-base. Indicadors.  
Volumetries redox. Indicadors.  
Volumetries complexomètriques.  
Volumetries de precipitació.  
Aplicacions de les diferents volumetries.  
c) Realització de determinacions gravimètriques:  
Tipus de gravimetries. Càlculs.  
Conceptes generals de gravimetria: coprecipitació, precipitació fraccionada, volatilització, entre altres.  
Tècniques de separació de precipitats.  
Aplicacions de les anàlisis gravimètriques.  
d) Aplicació de tècniques electroquímiques:  
Potenciometria. Procediment i càlculs. Corbes de valoració. Determinació del punt d'equivalència.  
  
Conductimetria. Procediment i càlculs. Representacions gràfiques.  
  
Cures dels elèctrodes.  
Aplicacions.  
e) Aplicació de tècniques espectrofotomètriques:  
Radiacions electromagnètiques. Espectre visible. Energia i intensitat d'una radiació lluminosa.  
Transmitància i absorbància.  
Llei de Beer. Representacions gràfiques.  
Espectrofotometria. Colorimetria.  
Aplicacions dels mètodes òptics.  
f) Aplicació de tècniques de separació:  
Cromatografia. Tipus: de columna, de capa fina i de paper.  
Electroforesi.  
L'elució. Obtenció de dades sobre identitat i composició de substàncies per comparació amb patrons.  
Aplicacions de les tècniques de separació.  
  
8. Mòdul professional: Assajos de materials.  
Codi: 1256  
Duració: 131 hores  
Continguts:  
a) Caracterització de materials:  
Materials: ciència i enginyeria.  
Composició, característiques i aplicacions de materials: metàl·lics, polimèrics (plàstics), ceràmics, compostos (fibres, formigó, asfalts, fusta i paper) i electrònics.  
Propietats dels materials: químiques, mecàniques, metal·logràfiques i físiques.  
Tendència en l'ús de materials.  
Competència entre materials.  
L'enllaç en els materials: iònic, covalent, metàl·lic, secundari i mixt.  
  
Estructura cristal·lina dels metalls.  
Aliatges més importants: tipus.  
Mètodes de processament de materials: metalls i aliatges, polimèrics compostos.  
Característiques estructurals de materials compostos.  
Classificació de polímers.  
Interpretació i utilització de la norma UNE sobre característiques dels materials.  
Designació segons normes de metalls, aliatges i plàstics d'ús més comú.  
b) Preparació dels mitjans:  
El laboratori d'assajos: materials, equips i instal·lacions.  
Organització i documentació tècnica.  
Maneig, ús, i manteniment de primer nivell d'instal·lacions i equips bàsics d'ús general.  
Riscos associats al maneig de l'equip bàsic i instal·lacions.  
Normes ambientals del laboratori. Classificació de residus.  
  
Seguretat en les activitats de neteja, funcionament i manteniment.  
c) Determinació de propietats mecàniques en els materials per mitjà d'assajos destructius:  
Classificació dels assajos de materials.  
Propietats mecàniques: cohesió, adherència, elasticitat, plasticitat, duresa, tenacitat, fragilitat, resistència i rigidesa.  
Assajos mecànics. Conceptes de càrrega, esforç i tensió. Classificació.  
Preparació i condicionament de provetes.  
Punts rellevants del diagrama de deformacions. Paràmetres obtinguts.  
Realització d'assajos mecànics de resistència a la ruptura en materials.  
Càlcul de: límit d'elasticitat, límit de proporcionalitat, límit aparent d'elasticitat o de fluència, mòdul d'elasticitat de Young i coeficients d'estricció i allargament.  
Normes europees d'assajos.  
Aplicació d'assajos de tracció a diversos materials.  
Assaig de compressió: diagrama d'esforços. Aplicacions.  
Altres assajos de resistència: flexió i bombament, resiliència, fluència i fatiga.  
Aplicació de normes d'assajos de duresa a diversos materials.  
Assaig de duresa Brinell: fonament. Camp d'aplicació. Norma d'assaig. Aplicació de tècniques d'assaig.  
Assaig de duresa Rockwell: principis de l'assaig. Camp d'aplicació. Norma d'assaig. Aplicació de tècniques d'assaig.  
Assaig de duresa Vickers: fonament. Camp d'aplicació. Norma d'assaig. Aplicació de tècniques d'assaig.  
Assaig de duresa Shore: fonament. Camp d'aplicació. Norma d'assaig. Aplicació de tècniques d'assaig.  
Altres assajos de duresa. Microduresa. Comparació entre els distints mètodes.  
Assajos tecnològics: purna, plegatge, fractura, embotició i desgast.  
  
Equip utilitzat en els assajos destructius: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
d) Determinació de propietats mecàniques en els materials d'assajos no destructius:  
Assajos mecànics no destructius o de defectes. Classificació. Fonaments.  
Aplicació de normes en la realització d'assajos segons el tipus de material.  
Realització de proves amb líquids penetrants.  
Partícules magnètiques: classificació de materials magnètics. Fonament del mètode. Mètodes de magnetització.  
Aplicació de proves magnètiques a materials.  
Assajos amb corrents induïts: fonament i aplicacions. Realització d'assajos.  
Assajos d'ultrasons: generació d'ones ultrasonores.  
Tipus d'assaig: transmissió i impuls-eco. Realització d'assajos.  
  
Radiologia: tipus de radiacions. Unitats de mesura. Equips didàctics.  
Tècniques d'assaig. Etapes en l'aplicació dels assajos.  
Utilització de mesuradors de camp.  
Equip utilitzat en els assajos no destructius: tècniques d'assaig. Funcionament. Manteniment. Riscos associats. Mesures de seguretat. Equips de protecció individual.  
e) Realització d'assajos metal·logràfics i de corrosió:  
Metal·lografia: tipus. Tècnica operativa.  
Preparació de provetes metal·logràfiques. Tall. Empastillatge. Desbastat. Poliment mecànic. Poliment electrolític.  
Microscopi metal·logràfic. Parts fonamentals. Funcionament. Manteniment. Resolució i profunditat de camp. Defectes de lents.  
  
Aplicació de tècniques macroscòpiques.  
Preparació i observació d'assajos metal·logràfics: preparació de reactius. Atac químic. Mètodes d'observació.  
Aplicacions de la metal·lografia: observació de microestructures. Determinació de la grandària del gra. Patrons.  
Microscopi electrònic.  
Corrosió i oxidació: tipus de corrosió. Prevenció de la corrosió.  
  
Corrosió electroquímica. Piles galvàniques. Velocitat de corrosió. Polarització i passivació.  
Assajos de corrosió. Etapes. Preparació de provetes. Preparació d'agents corrosius. Observació de resultats.  
Control de la corrosió: procediments contra la corrosió. Modificació de l'ambient. Selecció del material. Tipus de recobriments.  
Equip utilitzat en els assajos: tècniques d'assaig. Riscos associats. Mesures de seguretat. Equips de protecció individual.  
  
9. Mòdul professional: Emmagatzematge i distribució en el laboratori.  
Codi: 1257  
Duració: 45 hores  
Continguts:  
a) Caracterització d'instal·lacions d'emmagatzematge:  
Normativa d'emmagatzematge.  
Sales d'emmagatzematge dins i fora del laboratori.  
Característiques generals d'un magatzem de productes químics i microbiològics.  
Distribució del magatzem.  
Normes bàsiques d'organització: reducció d'existències, separació de productes, aïllament i confinament.  
Tipus d'emmagatzematge: estants, lleixes i armaris.  
Tipus d'armaris: per a productes inflamables, corrosius, de seguretat, frigorífics i microbiològics.  
Elements de seguretat en un magatzem de laboratori.  
b) Classificació de productes químics:  
Classificació dels agents químics: sòlids (pols, fibres, fums i fums metàl·lics), líquids i gasos.  
Classificació de productes químics en funció de la seua perillositat.  
Classificació de productes explosius, comburents i inflamables.  
Classificació de productes tòxics, corrosius i nocius.  
Classificació d'agents biològics.  
Incompatibilitats entre productes.  
Quantitats màximes d'emmagatzematge.  
c) Realització de la recepció i expedició:  
Operacions i comprovacions generals.  
Comprovació de la fitxa de seguretat.  
Documentació d'entrada.  
Documentació d'eixida.  
Registres d'entrada i eixida.  
Comprovacions dels productes.  
Sistemes de codificació.  
Mesurament i pesada de quantitats.  
Sistemes de protecció de mercaderies.  
Aplicacions informàtiques.  
d) Realització de l'emmagatzematge de productes:  
Codi de colors per a emmagatzematge.  
Criteris d'emmagatzematge: etiquetes adequades, fitxa de seguretat, registre, classificació de productes en funció del risc, estoc, caducitat, grandària i utilitat, entre altres.  
Condicions d'emmagatzematge: orde i neteja.  
Sòlids: temperatura, humitat, nivell i altura entre altres.  
Líquids: temperatura, pressió vapor i nivell entre altres.  
Gasos: pressió màxima i relació pressió-temperatura, entre altres.  
Condicions de conservació.  
Aïllament i confinament de productes.  
Senyalització.  
Documents d'emmagatzematge.  
Apilament de materials: productes a granel, bidons, caixes, sacs, tubs, garrafes, botelles i material de vidre, entre altres.  
Inventari.  
Aplicacions informàtiques (full de càlcul i programes específics de gestió de magatzems).  
Mesures de seguretat en l'emmagatzematge: caigudes de productes, afonaments i vessaments, entre altres.  
e) Envasament i etiquetatge de productes químics:  
Materials d'embalatge.  
Tipus d'envasos: materials, propietats, classificació, formats, primaris, secundaris i terciaris.  
Sistemes de tancament d'envasos. Tipus de tancaments.  
Envasos de seguretat.  
Envasament de residus perillosos.  
Transvasament de productes.  
Incompatibilitats entre l'envàs i el producte químic.  
Neteja i reutilització.  
Etiquetatge: sistemes de generació i apegament d'etiquetes.  
Classificació i codificació de l'etiqueta.  
Etiquetes ecològiques. Etiquetes públiques.  
Màquines d'etiquetar.  
Productes adhesius per a etiquetes.  
Codificació.  
Tècniques d'envasament.  
Màquines d'envasament.  
Tècniques d'embalatge.  
Màquines d'embalatge.  
  
10. Mòdul professional: Principis de manteniment electromecànic.  
  
Codi: 0116  
Duració: 96 hores  
Continguts:  
a) Identificació d'elements mecànics:  
Materials. Comportament i propietats dels principals materials dels equips i instal·lacions.  
Nomenclatura i sigles de comercialització.  
Cinemàtica i dinàmica de les màquines. Conceptes bàsics i fonaments.  
Elements mecànics transmissors del moviment: descripció, funcionament, simbologia, manteniment de primer nivell.  
Elements mecànics transformadors del moviment: descripció, funcionament, simbologia.  
Elements mecànics d'unió: descripció, funcionament, manteniment de primer nivell.  
Elements mecànics auxiliars: descripció, funcionament, manteniment de primer nivell.  
Normes de prevenció i seguretat en el maneig d'elements mecànics.  
  
Valoració del desgast dels elements mecànics: lubricació i manteniment preventiu.  
Identificació dels elements mecànics en equips de procés.  
b) Reconeixement d'elements de les instal·lacions pneumàtiques:  
  
Pneumàtica. Conceptes bàsics i fonaments.  
Propietats de l'aire comprimit.  
Circuits de producció i tractament de l'aire comprimit: descripció, elements, funcionament, simbologia, manteniment i mesures de seguretat.  
Xarxes de distribució de l'aire comprimit: característiques i materials constructius.  
Elements pneumàtics de regulació i control: descripció, funcionament, simbologia, manteniment i mesures de seguretat.  
Elements pneumàtics d'accionament o actuadors: descripció, funcionament, simbologia, manteniment i mesures de seguretat.  
Lectura dels esquemes de circuits pneumàtics manuals, semiautomàtics i automàtics.  
Ús eficient de l'aire comprimit en els processos del sector.  
Identificació dels components pneumàtics en equips de processos.  
  
Aplicacions de l'aire comprimit en l'automatització dels processos.  
  
c) Reconeixement d'elements de les instal·lacions hidràuliques:  
Hidràulica. Fonaments i principis bàsics.  
Fluids hidràulics. Propietats.  
Unitat hidràulica: fonaments, elements, funcionament, manteniment de primer nivell i mesures de seguretat.  
Elements hidràulics de distribució i regulació: descripció, funcionament, simbologia, manteniment i mesures de seguretat.   
Elements hidràulics de treball: descripció, funcionament, simbologia i manteniment.  
Lectura d'esquemes de circuits hidràulics.  
Impacte ambiental de les instal·lacions hidràuliques.  
Anomalies més freqüents de les instal·lacions hidràuliques i mesures correctores.  
Identificació dels components hidràulics en equips de procés.  
  
Aplicacions de la hidràulica en l'automatització dels processos.  
d) Identificació d'elements de les instal·lacions elèctriques:  
Circuit elèctric. Concepte i característiques.  
Elements dels circuits elèctrics.  
Sistema elèctric. Corrent trifàsic i monofàsic.  
Magnituds elèctriques fonamentals: definició, unitats.  
Relacions fonamentals. Càlcul de magnituds bàsiques de les instal·lacions.  
Elements de control i maniobra de circuits elèctrics: descripció, simbologia i funcionament.  
Elements de protecció de circuits elèctrics: descripció, simbologia i funcionament.  
Normativa sobre instal·lacions elèctriques (REBT) i de prevenció de riscos laborals.  
Fonts renovables i no renovables per a l'obtenció d'energia elèctrica.  
e) Identificació de màquines elèctriques i el seu acoblament en equips industrials:  
Magnetisme i camp magnètic. Concepte.  
Relació entre el magnetisme i l'electricitat. Inducció magnètica.  
  
Fonament de les màquines elèctriques.  
Màquines elèctriques estàtiques i rotatives. Tipologia i característiques.  
Classificació de les màquines elèctriques: generadors, transformadors i motors.  
Parts constructives. Funcionament.  
Placa de característiques. Càlcul de magnituds de les instal·lacions d'alimentació i arrancada de les màquines.  
Acoblaments i subjeccions de les màquines als seus equips industrials.  
Normativa sobre instal·lacions elèctriques (REBT) i de prevenció de riscos laborals.  
f) Aplicació de tècniques de manteniment de primer nivell:  
Objectius del manteniment de primer nivell.  
Manteniment preventiu i manteniment correctiu. Concepte i diferències.  
Operacions de manteniment preventiu: neteja de filtres, canvi de discos cegos, ajust de tancaments, condicionament de basses, neteja de misteres, regreixatges, porgues, revisions reglamentàries.  
Operacions de manteniment correctiu (substitució d'elements).  
  
Normativa sobre instal·lacions elèctriques (REBT) i de prevenció de riscos laborals.  
Legislació i normativa vigent sobre el manteniment dels equips.  
  
El factor humà en el manteniment de primer nivell.  
  
11. Mòdul professional: Formació i orientació laboral.  
Codi: 1258  
Duració: 96 hores  
Continguts:  
a) Busca activa d'ocupació:  
Valoració de la importància de la formació permanent per a la trajectòria laboral i professional del tècnic en Operacions de Laboratori.  
  
Anàlisi dels interessos, aptituds i motivacions personals per a la carrera professional.  
Identificació dels itineraris formatius relacionats amb el tècnic en Operacions de Laboratori.  
Responsabilització del propi aprenentatge. Coneixement dels requeriments i dels fruits previstos.  
Definició i anàlisi del sector professional del títol de tècnic/a en Operacions de Laboratori.  
Planificació de la pròpia carrera:  
Establiment d'objectius laborals, a mitjà i llarg termini, compatibles amb necessitats i preferències.  
Objectius realistes i coherents amb la formació actual i la projectada.  
Procés de busca d'ocupació en xicotetes, mitjanes i grans empreses del sector.  
Oportunitats d'aprenentatge i ocupació a Europa. Europass, Ploteus.  
  
Tècniques i instruments de busca d'ocupació.  
Valoració de l'autoocupació com a alternativa per a la inserció professional.  
El procés de presa de decisions.  
Establiment d'una llista de comprovació personal de coherència entre pla de carrera, formació i aspiracions.  
b) Gestió del conflicte i equips de treball:  
Valoració dels avantatges i inconvenients del treball d'equip per a l'eficàcia de l'organització.  
Classes d'equips en el sector químic segons les funcions que exercixen.  
Anàlisi de la formació dels equips de treball.  
Característiques d'un equip de treball eficaç.  
La participació en l'equip de treball. Anàlisi dels possibles rols dels seus integrants.  
Definició de conflicte: característiques, fonts i etapes del conflicte.  
  
Mètodes per a la resolució o supressió del conflicte: mediació, conciliació i arbitratge.  
c) Contracte de treball:  
El dret del treball.  
Intervenció dels poders públics en les relacions laborals.  
Anàlisi de la relació laboral individual.  
Determinació de les relacions laborals excloses i relacions laborals especials.  
Modalitats de contracte de treball i mesures de foment de la contractació.  
Drets i deures derivats de la relació laboral.  
Condicions de treball. Salari, temps de treball i descans laboral.  
  
Modificació, suspensió i extinció del contracte de treball.  
Representació dels treballadors.  
Negociació col·lectiva com a mitjà per a la conciliació dels interessos de treballadors i empresaris.  
Anàlisi d'un conveni col·lectiu aplicable a l'àmbit professional del tècnic en Operacions de Laboratori.  
Conflictes col·lectius de treball.  
Nous entorns d'organització del treball: subcontractació i teletreball, entre altres.  
Beneficis per als treballadors en les noves organitzacions: flexibilitat i beneficis socials, entre altres.  
d) Seguretat Social, ocupació i desocupació:  
El Sistema de la Seguretat Social com a principi bàsic de solidaritat social.  
Estructura del Sistema de la Seguretat Social.  
Determinació de les principals obligacions d'empresaris i treballadors en matèria de seguretat social: afiliació, altes, baixes i cotització.  
  
L'acció protectora de la Seguretat Social.  
Classes, requisits i quantia de les prestacions.  
Concepte i situacions protegibles per desocupació.  
Sistemes d'assessorament dels treballadors respecte als seus drets i deures.  
e) Avaluació de riscos professionals:  
Importància de la cultura preventiva en totes les fases de l'activitat professional.  
Valoració de la relació entre treball i salut.  
Anàlisi i determinació de les condicions de treball.  
El concepte de risc professional. Anàlisi de factors de risc.  
L'avaluació de riscos en l'empresa com a element bàsic de l'activitat preventiva.  
Anàlisi de riscos lligats a les condicions de seguretat.  
Anàlisi de riscos lligats a les condicions ambientals.  
Anàlisi de riscos lligats a les condicions ergonòmiques i psicosocials.  
Riscos específics en el sector químic.  
Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa:  
Drets i deures en matèria de prevenció de riscos laborals.  
Responsabilitats en matèria de prevenció de riscos laborals.  
Gestió de la prevenció en l'empresa.  
Representació dels treballadors en matèria preventiva.  
Organismes públics relacionats amb la prevenció de riscos laborals.  
  
Planificació de la prevenció en l'empresa.  
Plans d'emergència i d'evacuació en entorns de treball.  
Elaboració d'un pla d'emergència en una xicoteta o mitjana empresa del sector.  
g) Aplicació de mesures de prevenció i protecció en l'empresa:  
Determinació de les mesures de prevenció i protecció individual i col·lectiva.  
Protocol d'actuació davant d'una situació d'emergència.  
Primers auxilis. Urgència mèdica. Conceptes bàsics.  
Aplicació de tècniques de primers auxilis.  
Formació als treballadors en matèria de plans d'emergència.  
Vigilància de la salut dels treballadors.  
12. Mòdul professional: Empresa i iniciativa emprenedora  
Codi: 1259  
Duració: 66 hores  
Continguts:  
a) Iniciativa emprenedora:  
Innovació i desenrotllament econòmic. Principals característiques de la innovació en l'activitat del laboratori de química (materials, tecnologia i organització de la producció, entre altres).  
La cultura emprenedora com a necessitat social.  
El caràcter emprenedor.  
Factors clau dels emprenedors: iniciativa, creativitat i formació.  
  
La col·laboració entre emprenedors.  
L'actuació dels emprenedors com a empleats d'una empresa relacionada amb el sector químic.  
L'actuació dels emprenedors com a empresaris en el sector químic.  
  
El risc en l'activitat emprenedora.  
Concepte d'empresari. Requisits per a l'exercici de l'activitat empresarial.  
Objectius personals versus objectius empresarials.  
Pla d'empresa: la idea de negoci en l'àmbit de la química.  
Bones pràctiques de cultura emprenedora en l'activitat de les anàlisis de laboratori en l'àmbit local.  
b) L'empresa i el seu entorn:  
Funcions bàsiques de l'empresa.  
L'empresa com a sistema.  
L'entorn general de l'empresa.  
Anàlisi de l'entorn general d'una empresa relacionada amb les operacions de laboratori.  
L'entorn específic de l'empresa.  
Anàlisi de l'entorn específic d'una empresa relacionada amb el sector químic.  
Relacions d'una empresa del sector químic amb el seu entorn.  
Relacions d'una empresa del sector químic amb el conjunt de la societat.  
La cultura de l'empresa: imatge corporativa.  
La responsabilitat social.  
El balanç social.  
L'ètica empresarial.  
Responsabilitat social i ètica de les empreses del sector químic.  
c) Creació i posada en marxa d'una empresa:  
Concepte d'empresa.  
Tipus d'empresa.  
La responsabilitat dels propietaris de l'empresa.  
La fiscalitat en les empreses.  
Elecció de la forma jurídica. Dimensió i nombre de socis.  
Tràmits administratius per a la constitució d'una empresa.  
Viabilitat econòmica i viabilitat financera d'una empresa relacionada amb el sector químic.  
Anàlisi de les fonts de finançament i elaboració del pressupost d'una empresa relacionada amb el laboratori d'anàlisi.  
Ajudes, subvencions i incentius fiscals per a les pimes relacionades amb el sector químic.  
Pla d'empresa: elecció de la forma jurídica, estudi de la viabilitat econòmica i financera, tràmits administratius i gestió d'ajudes i subvencions.  
d) Funció administrativa:  
Concepte de comptabilitat i nocions bàsiques.  
Operacions comptables: registre de la informació econòmica d'una empresa.  
La comptabilitat com a imatge fidel de la situació econòmica.  
Anàlisi de la informació comptable.  
Obligacions fiscals de les empreses.  
Requisits i terminis per a la presentació de documents oficials.  
Gestió administrativa d'una empresa relacionada amb el sector químic.  
  
13. Mòdul professional: Formació en centres de treball.  
Codi: 1260  
Duració: 380 hores  
Continguts:  
a) Identificació de l'estructura i organització empresarial:  
Estructura i organització empresarial del sector de la química.  
Activitat de l'empresa i la seua ubicació en el sector de la química.  
Organigrama de l'empresa. Relació funcional entre departaments.  
  
Organigrama logístic de l'empresa. Proveïdors, clients i canals de comercialització.  
Procediments de treball en l'àmbit de l'empresa. Sistemes i mètodes de treball.  
Recursos humans en l'empresa: requisits de formació i de competències professionals, personals i socials associades als diferents llocs de treball.  
Sistema de qualitat establit en el centre de treball.  
Sistema de seguretat establit en el centre de treball.  
b) Aplicació d'hàbits ètics i laborals:  
Actituds personals: empatia, puntualitat.  
Actituds professionals: orde, neteja, responsabilitat i seguretat.  
  
Actituds davant de la prevenció de riscos laborals i ambientals.  
Jerarquia en l'empresa. comunicació amb l'equip de treball.  
Documentació de les activitats professionals: mètodes de classificació, codificació, renovació i eliminació.  
Reconeixement i aplicació de les normes internes de l'empresa, instruccions de treball, procediments normalitzats de treball i altres.  
  
c) Realització de les operacions d'emmagatzematge:  
Reconeixement dels itineraris previstos per a ordenar i emmagatzemar els productes segons exigències de qualitat.  
Aplicació dels procediments de control d'existències i elaboració d'inventaris.  
Comprovació de l'estanquitat dels equips de càrrega i descàrrega de productes químics (mànegues, elements d'impulsió i altres).  
Anàlisi d'un supòsit pràctic de recepció o expedició de mercaderies.  
  
Identificació del maneig i funcions dels sistemes de control, sistemes d'alarma, sistemes de vigilància i altres.  
d) Preparació de mostres per a l'anàlisi:  
Mètodes de mostreig.  
Presa de mostra i condicionament.  
Etiquetatge i emmagatzematge de mostres.  
Transport i conservació de mostres.  
Operacions bàsiques de laboratori: pesada, dissolució, separació i purificació de la mostra per a la seua anàlisi.  
e) Realització d'assajos o anàlisi:  
Tipus de materials i aplicacions.  
Assajos destructius o no destructius en funció del tipus de materials.  
  
Assajos de corrosió.  
Anàlisis químiques.  
Propietats col·ligatives de les dissolucions.  
Canvis d'estat de la matèria.  
f) Realització del manteniment dels equips i servicis auxiliars del laboratori:  
Instal·lacions de purificació d'aigua.  
Instal·lacions de subministrament de gasos.  
Instal·lacions de calor i fred.  
Descripció dels sistemes de condicionament i de les línies d'envasament.  
Descripció del funcionament de les instal·lacions auxiliars d'un laboratori químic o biològic.  
Control i emmagatzematge de matèries primeres, intermèdies i finals, equips i serveis.  
Control, calibratge i manteniment preventiu i de primer nivell d'equips,  
ANNEX IV  
Currículum complet de mòduls professionals d'anglés tècnic  
  
Mòdul professional: Anglés tècnic I-M.  
Codi: CV0001  
Duració: 64 hores  
Resultats d'aprenentatge i criteris d'avaluació.  
1. Reconeix informació professional i quotidiana continguda en discursos orals emesos en llengua estàndard, analitzant el contingut global del missatge i relacionant-lo amb els recursos lingüístics corresponents.  
  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits senzills, analitzant de forma comprensiva els seus continguts.  
Criteris d'avaluació:  
a) S'han seleccionat els materials de consulta i diccionaris tècnics.  
  
b) S'han llegit de forma comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es referix.  
  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: adreça electrònica, fax, entre altres.  
3. Emet missatges orals clars estructurats, participant com a agent actiu en conversacions professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes realitzades.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o part d'este quan s'ha considerat necessari.  
4. Elabora textos senzills en llengua estàndard, respectant les regles gramaticals.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han realitzat resums de textos relacionats amb el seu entorn professional.  
d) S'ha omplit documentació específica del seu camp professional.  
  
e) S'han resumit les idees principals d'informacions donades, utilitzant els seus propis recursos lingüístics.  
f) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació:  
a) S'han descrit els protocols i normes de relació social propis del país tenint en compte els costums i usos de la comunitat on es parla la llengua anglesa.  
b) S'han identificat els valors i creences propis de la comunitat on es parla la llengua anglesa.  
c) S'han identificat els aspectes socioprofessionals propis del sector, en qualsevol tipus de text.  
d) S'han aplicat els protocols i normes de relació social propis del país de la llengua anglesa.  
Continguts:  
Comprensió de missatges orals:  
- Missatges professionals del sector i quotidians.  
- Missatges directes (en persona, per videoconferència...), telefònics i gravats.  
- Coneixent la terminologia específica del sector.  
- Sabent extraure la idea principal i idees secundàries.  
- Sent conscients dels distints recursos gramaticals i lingüístics perquè la comunicació siga possible.  
Interpretació de missatges escrits:  
- Comprensió de missatges, textos, articles bàsics professionals i quotidians.  
- Suports telemàtics: fax, adreça electrònica, burofax.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte, i altres.  
- Relacions temporals: anterioritat, posterioritat, simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Suport, demostració d'enteniment, petició d'aclariment, i altres.  
  
- Entonació com a recurs de cohesió del text oral.  
Emissió de textos escrits:  
- Elaboració de textos senzills professionals del sector i quotidians.  
  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenrotllament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenrotllament i seguiment de normes de protocol i compliment de processos i protocols de qualitat; tot això en anglés, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servici.  
- El desenrotllament i formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen en els processos corresponents a la qualificació professional.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
Mòdul professional: Anglés tècnic II-M  
Codi: CV 0002  
Duració: 44 hores  
Resultats d'aprenentatge i criteris d'avaluació.  
1. Produïx missatges orals senzills en llengua anglesa, en situacions habituals de l'àmbit social i professional de l'empresa, reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències, o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa, senzilles i rutinàries del sector, interpretant la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'han atès consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprès sense dificultat els punts principals de la informació.  
3. Ompli documents rutinaris de caràcter tècnic en anglés, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i dades clau del document.  
c) S'ha analitzat el contingut i finalitat de distints documents tipus d'altres països en anglés.  
d) S'han omplit documents professionals relacionats amb el sector.  
  
e) S'han redactat cartes d'agraïment a proveïdors i clients en anglés.  
  
f) S'han omplit documents d'incidències i reclamacions.  
  
g) S'ha recepcionat i remés adreça electrònica i fax en anglès amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum seguint el model europeu (Europass) o altres propis dels països de parla anglesa.  
  
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa de treball en anglès.  
  
g) S'han redactat cartes de citació, rebuig i selecció per a un procés de selecció en l'empresa.  
h) S'ha desenrotllat una actitud de respecte cap a les distintes formes d'estructurar l'entorn laboral.  
i) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servei.  
b) S'han interpretat estadístiques i gràfics en anglés sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts:  
Missatges orals senzills en anglès en situacions pròpies del sector:  
  
- Recursos, estructures lingüístiques i lèxic bàsic sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client  
- Recursos, estructures lingüístiques i lèxic bàsic relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades  
- Planificació d'agendes: concert, ajornament i anul·lació de cites.  
  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglès:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació.  
- La selecció i contractació del personal: Contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions  
Interpretació de textos amb ferramentes bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines web amb continguts econòmics en angl'es amb informació rellevant per a l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament i compliment de processos i protocols de qualitat, tot això en anglès, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servei.  
- El desenrotllament i formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen fonamentalment en els processos propis del nivell de qualificació.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'ctuació en el procés d'ensenyança aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglès.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglès.  
- La identificació, anàlisi i procediments d'actuació davant de queixes o reclamacions dels clients en anglès.


Còpia Permalink ELI